钦定古今图书集成/明伦汇编/宫闱典/第046卷 > 顺治十三年
## 钦定古今图书集成/明伦汇编/宫闱典/第046卷 > 顺治十三年

《大清会典》。顺治十三年册封

皇贵妃礼。前期一日、遣官祭告

太庙时。

驾幸南苑、礼部官由内院捧节册宝置彩亭内。校尉

举亭至南苑。鸿胪寺官设黄案于

上所御殿左。礼部官捧节册宝置案上、奏请

皇上御殿、阅册宝毕。

上陞座。鸿胪寺官引正副使丹墀下跪。大学士持节

授正使。学士捧册宝授副使。正副使跪受讫、兴。节在前。次册次宝由中路出。至门外置彩亭内。校尉举亭送至内院安设　。是日

皇贵妃仪仗陈设于

皇贵妃宫前。内监设节册宝案于宫院正中。设香

案于册宝案前。正使官持节在前。副使官捧册宝安设彩亭内、依次行至

隆宗门外、彩亭停止。捧节册宝授内监。内监跪接。

捧进

皇贵妃具礼服迎于门内立。候节册宝前行。皇贵妃随后。至行礼处。内监将节册宝各置所设

案上。内赞女官赞宣册。

皇贵妃跪。女官捧册立宣于左旁。宣毕。赞受册。女

官跪接授

皇贵妃

皇贵妃受讫。转授右旁女官。女官跪受立。次赞宣

宝如宣册仪。赞“兴。”

皇贵妃兴。赞“行礼。”

皇贵妃行六拜三跪三叩头礼毕。内监持节出授

正副使告行礼毕。正副使持节复

命　次日设

诏书黄案于

太和殿东旁。设香亭龙亭于

午门外正中。宗室觉罗都统以下、文武各官、俱朝

服齐集

午门外大学士于

太和殿内捧

诏书出授礼部尚书。礼部尚书跪受、置云盘内高捧

由中道出至

午门外、跪置龙亭内。迎至礼部颁行如常仪　。给皇贵妃亲属礼物、照八年例给

皇后亲属礼物之半。